દોઢ વર્ષ પહેલા કોઠી કમ્પાઉન્ડમાં કવાર્ટર નં. ૧૦૮માં અમે રહેતાં હતાં ત્યારે આ લાઇનમાં રવિ સોલંકી તેના દાદા સાથે રહેતો હોઇ તેની સાથે મારી દિકરીને પરિચય થયો હતો. જેની અમને જાણ થતાં અમે કવાર્ટર બદલી નાંખ્યું હતું. આ પછી પણ રવિ અમારા કવાર્ટર પાસે આટાફેરા કરતો હતો. અમે અમારી દિકરીને શોધતા હતાં ત્યાં રવિની ફઇ અને બહેને આવીને કહેલ કે રવિ ઘરમાંથી પાટલા અને મોબાઇલ ફોન લઇ જતો રહ્યો છે, તમારી દિકરીનું ધ્યાન રાખજો તેવી વાત કરી જતાં રહ્યા હતાં. રવિ હાજર ન હોઇ મારી દિકરી સ્કૂલે ગઇ ત્યાંથી જ તેણીને ભગાડી ગયાનું અમારું માનવું છે.